Document ID: 32007R1281

UREDBA KOMISIJE (ES) št. 1281/2007
z dne 30. oktobra 2007
o določitvi posebnega kmetijskega menjalnega tečaja za tržno leto 2006/2007, ki velja za najnižje cene sladkorne pese v sektorju sladkorja za valute držav članic, ki niso prevzele enotne valute
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 318/2006 z dne 20. februarja 2006 o skupni ureditvi trgov v sektorju sladkorja (1),
ob upoštevanju Uredbe Komisije (ES) št. 1913/2006 z dne 20. decembra 2006 o podrobnih pravilih za uporabo kmetijsko-monetarne ureditve za euro v kmetijskem sektorju in o spremembi nekaterih uredb (2) in zlasti člena 31 Uredbe,
ob upoštevanju naslednjega:
(1)
V skladu s členom 31 Uredbe (ES) št. 1913/2006 se v tržnem letu 2006/2007 za pretvorbo najnižje cene za peso iz člena 5 Uredbe (ES) št. 318/2006 v nacionalne valute v državah, ki ne spadajo v euroobmočje, uporabljajo določbe iz člena 1 Uredbe Komisije (EGS) št. 1713/93 z dne 30. junija 1993 o posebnih podrobnih pravilih za uporabo kmetijskega menjalnega tečaja v sektorju sladkorja (3). Zato ta uredba sledi merilom in postopku iz člena 1 Uredbe (EGS) št. 1713/93.
(2)
V skladu s členom 1(1) Uredbe (EGS) št. 1713/93 je treba najnižje cene sladkorne pese pretvoriti v nacionalno valuto z uporabo posebnega kmetijskega menjalnega tečaja, enakega povprečju, izračunanemu po načelu časovnega sorazmerja, kmetijskih menjalnih tečajev, ki se uporabljajo v zadevnem tržnem letu.
(3)
Od 1. januarja 1999 je treba v skladu z Uredbo Sveta (ES) št. 2799/98 z dne 15. decembra 1998 o vzpostavitvi kmetijsko-monetarne ureditve za evro (4) omejiti določitev menjalnih tečajev na posebne kmetijske menjalne tečaje med eurom in nacionalnimi valutami držav članic, ki niso prevzele enotne valute.
(4)
Zato je treba za tržno leto 2006/07 določiti posebni kmetijski menjalni tečaj za najnižje cene sladkorne pese v različnih nacionalnih valutah,
SPREJELA NASLEDNJO UREDBO:
Člen 1
Za tržno leto 2006/07 se določi posebni kmetijski menjalni tečaj, ki ga je treba uporabiti za pretvorbo najnižje cene sladkorne pese iz člena 5 Uredbe (ES) št. 318/2006 v vsako nacionalno valuto držav članic, ki niso prevzele enotne valute, kot je določeno v Prilogi k tej uredbi.
Člen 2
Ta uredba začne veljati na dan objave v Uradnem listu Evropske unije.
Uporablja se od 1. julija 2006.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. oktobra 2007

Labels: 2
17